Па словах Т.А.Доруш, рэалізацыя праекта дала станоўчыя вынікі. Так, назіраецца прафесійна-асобасны рост педагогаў, удасканальваюцца іх інфармацыйная культура і інавацыйная кампетэнтнасць, павышаецца матывацыя настаўнікаў да самарэалізацыі, развіваецца інфармацыйна-метадычная база ўстановы адукацыі. Акрамя таго, сфарміраваны банк метадычных распрацовак па тэме праекта, выпушчаны інфармацыйныя бюлетэні і буклеты, аформлены інфармацыйны стэнд “Мая прафесійная будучыня”. Павысіўся ўзровень навучанасці школьнікаў, павялічылася колькасць удзельнікаў розных конкурсаў, факультатыўных і дадатковых заняткаў. А галоўнае — вучні пачалі ўсведамляць каштоўнасць педагагічнай прафесіі і прафесійнай падрыхтоўкі, неабходнасць вызначэння блізкіх прафесійных мэт для дасягнення далёкіх, важнасць практычнай рэалізацыі асабістай прафесійнай перспектывы. 11 сёлетніх выпускнікоў паступілі ва УВА на педагагічныя спецыяльнасці.